† In nomine sanctæ et individuæ trinitatis, Karolus, divina propitiante clementia, rex. Si locis divinis cultibus mancipatis beneficia oportuna largimur aut abstracta reddimus et restauramus, id nobis proculdubio ad præsentem vitam facilius transigendam et æternam felicius capessendam, nos adesse confidimus. Quapropter, notum esse volumus cunctis fidelibus sanctæ Dei ecclesiæ et nostris, presentibus scilicet atque futuris, quoniam nos, de æterna cogitantes remuneratione, et gloriosi avi nostri piæ memoriæ Karoli imperatoris, ac genetoris nostri domni Hludovici regis, animarum remedio, quandam villam quæ vocatur Crevennus, sitam in pago Autissiodorensi, super fluvium Icaunæ, per deprecationem dilecti ac carissimi nostri Richardi venerabilis comitis sanctæ matri ecclesiæ Autissiodorensis, in honore beatissimi Christi martyris Stephani fundatæ, atque rectori ejus Herifrido, dilecto ac venerabili nobis episcopo, reddimus et restauramus atque perpetualiter confirmamus. Ipsa autem villa, eidem matri ecclesiæ olim abstracta, propter vestituram, nonas et decimas persolvere, hospitali ipsius annis singulis visa est. Unde hoc nostræ celsitudinis præceptum fieri jussimus, ac præfato venerabili episcopo Herifrido dedimus; per quod prefatam villam Crevennum cum omnibus integritatibus et appenditiis suis: hoc est in Vermentonno, mansa quatuor, in Boxonte, mansum unum, in Valeria, mansum unum, in Germiniaco, mansa XII, cum vicaria Tauriacensi, et cum æcclesia in honore beati Petri principis apostolorum constructa, cum terris cultis et incultis, vineis, silvis, pratis, pascuis, molendinis, aquis, aquarumve decursibus, exitibus et regressibus et omnibus legitimis terminationibus, ac mancipiis utriusque sexus, desuper commanentibus vel ibidem aspicientibus. Prefate ecclesiæ, memoratus pontifex ac successores ipsius, jure firmissimo, perpetualiter teneant atque possideant, sicut alias res ipsius ecclesiæ, nemine inquietante; sed et successores nostros obnixe poscimus ut hanc nostram restaurationem congruo in futurum, loco eveniente: ob amorem Dei sanctique Stephani ratam et stabilem esse permittant, sicut sua statuta stabilia permanere desiderant. Ut autem, hoc nostræ auctoritatis preceptum, ampliorem, in Dei nomine obtineat firmitatis vigorem, manu propria subter illud firmavimus et anuli nostri impressione insigniri jussimus. Signum KAROLI (Place du monogramme) gloriosissimi regis. † ERLUINUS notarius, ad vicem Askerici episcopi, recognovit et subscripsit. (Place du sceau.) † Datum . . . . . . . . anno VIII regnante domno Karolo gloriosissimo rege, redintegrante III. Actum Compendio palatio.